
Cyflwyniad
[bookmark: _Hlk195766980]Mae recriwtio a chadw gweithwyr blynyddoedd cynnar yn her sydd wedi'i dogfennu’n helaeth ac un sydd yn parhau i godi pryderon cenedlaethol, gan ddylanwadu'n uniongyrchol ar ansawdd addysg plentyndod cynnar a chanlyniadau addysgol ehangach. Yng Nghymru, caiff yr heriau hyn eu dwysáu gan rwystrau economaidd-gymdeithasol parhaus, gan gynnwys cyflogau isel, prinder cyfleoedd datblygu proffesiynol, a chanfyddiad cymdeithasol negyddol o werth y proffesiwn (Social Mobility Commission, 2020; Welsh Government, 2023).
Mae'r mater hwn yn arbennig o amlwg mewn lleoliadau blynyddoedd cynnar Cymraeg, lle mae'r angen i recriwtio ymarferwyr sydd yn siarad Cymraeg yn ychwanegu haen ychwanegol o gymhlethdod – elfen allweddol wrth sicrhau ansawdd a hunaniaeth addysg cyfrwng Cymraeg (Wales Public Services 2025).
Mewn ardaloedd gwledig fel Sir Gaerfyrddin, mae’r heriau hyn yn dwysáu oherwydd ffactorau ychwanegol megis tirwedd gwasgaredig, diffyg cyfleoedd hyfforddi lleol, gallu cyfyngedig i ddenu ymarferwyr cymwysedig (Wales Public Services 2025). Yn ychwanegol,  mae newid polisi diweddar gan Lywodraeth Cymru yn gohirio’r oedran dechrau addysg llawn amser yn cyflwyno haen newydd o bwysau strwythurol ar y gweithlu. O fis Medi 2025, bydd disgyblion Sir Gaerfyrddin yn dechrau’r ysgol y tymor wedi’u pen-blwydd yn bedair oed, yn hytrach na’r tymor y maent yn troi'n bedair (Carmarthenshire County Council, 2024).
Er cyflwynwyd y polisi i gefnogi datblygiad plant a’u parodrwydd ar gyfer addysg ffurfiol, mae llawer o leoliadau blynyddoedd cynnar eisoes dan bwysau, ac mae'r newidiadau hyn yn debygol o ddwysau’r sefyllfa (Government of Wales, 2022).
Yn genedlaethol, mae 78% o leoliadau blynyddoedd cynnar yn adrodd anawsterau wrth recriwtio staff, gyda 82% yn profi trosglwyddiad staff uchel (Early Years Alliance, 2024). Yng Nghymru, mae’r sefyllfa’n waeth fyth mewn lleoliadau cyfrwng Cymraeg, gyda phrinder ymarferwyr dwyieithog yn cyfyngu ar y gallu i ddarparu gofal o ansawdd addas yn ddiwylliannol ac yn ieithyddol (Wales Public Services 2025).
Ceir ymchwil helaeth ar anawsterau recriwtio a chadw staff y blynyddoedd cynnar, ychydig iawn sydd yn canolbwyntio'n fanwl ar effaith newidiadau polisi lleol ar weithlu mewn cyd-destunau Cymraeg gwledig. Darpara’r ymchwil hon gyfle i lenwi’r bwlch hwn drwy archwilio profiadau rheolwyr y lleoliadau hyn, ac effaith y newidiadau polisi ar gynaliadwyedd hirdymor y gweithlu.























Nodau ac Amcanion 
Nod
Nod yr astudiaeth hon yw archwilio'n fanwl yr heriau sy’n gysylltiedig â recriwtio a chadw staff mewn lleoliadau blynyddoedd cynnar Cymraeg yn Sir Gaerfyrddin, gyda ffocws penodol ar effaith y newid polisi diweddar sydd yn gohirio oedran dechrau ysgol. Ystyrir safbwyntiau rheolwyr lleoliadau, sydd yn chwarae rôl ganolog mewn penderfyniadau staffio boed yn recriwtio neu’n dadansoddi rhesymau colli staff.
Ystyrir hefyd sut effeithia’r heriau’n benodol ar leoliadau cyfrwng Cymraeg mewn cyd-destun gwledig, gan werthuso’r potensial ar gyfer ymyriadau polisi a dulliau cymorth strategol er mwyn cynnal gweithlu cynaliadwy yn sector blynyddoedd cynnar y rhanbarth.
Amcanion Ymchwil 
1. Canfod prif ffactorau dylanwadol ar heriau recriwtio staff mewn lleoliadau blynyddoedd cynnar Cymraeg gwledig yn Sir Gaerfyrddin.
2. Archwilio materion allweddol a gyfrannu at anawsterau cadw staff mewn lleoliadau Cymraeg blynyddoedd cynnar gwledig yn Sir Gaerfyrddin, o safbwynt rheolwyr.
3. Archwilio effaith newid polisi oedran dechrau ysgol Sir Gaerfyrddin ar anghenion staffio a chynaliadwyedd hirdymor y gweithlu mewn lleoliadau Cymraeg blynyddoedd cynnar gwledig yn Sir Gaerfyrddin.








Resymeg ac Adolygiad Llenyddiaeth
Nid yw’r adran hon yn ceisio darparu adolygiad llenyddiaeth cynhwysfawr, ond yn hytrach yn amlinellu cwmpas yr ymchwil allweddol sydd yn sail i resymeg yr astudiaeth hon. Wrth resymu ac ystyried y cwestiwn/teitl ymchwil ‘Heriau Recriwtio a Chadw Staff yn Sector Y Blynyddoedd Cynnar: Archwilio Effaith Newidiadau Polisi Oedran Dechrau Ysgol ar Leoliadau Blynyddoedd Cynnar Cyfrwng Cymraeg yn Sir Gaerfyrddin, ymatebir i fwlch nodedig yn y llenyddiaeth gyfredol sydd yn anaml yn ymdrin â goblygiadau lleol polisïau addysg ar weithlu’r sector blynyddoedd cynnar. Er canolbwyntir ar Sir Gaerfyrddin, gall  fewnwelediadau fod yn berthnasol i gyd-destunau blynyddoedd cynnar gwledig neu ddwyieithog eraill ledled Cymru a thu hwnt.
Mae sefydlogrwydd y gweithlu yn elfen hanfodol ar gyfer darparu ansawdd addysg a gofal plentyndod cynnar. Mae ymchwil ddiweddar gan yr Organisation for Economic Co-operation and Development [OECD o hyn ymlaen] (2021) ac Early Years Alliance (2024) yn tynnu sylw at heriau eang y sector o ran recriwtio a chadw staff, gan amlygu ffactorau megis cyflogau isel, amodau gwaith ansicr a diffyg cydnabyddiaeth broffesiynol fel rhai o'r prif resymau dros ansefydlogrwydd y gweithlu.
Yn ogystal, amlinella ymchwil gan y National Foundation for Educational Research (2022) barhad o ran diffyg recriwtio a chadw staff yn sector y blynyddoedd cynnar gan nodi cynnydd disgwyliedig, gan arwain at broblemau penodol o ran gwasanaeth o ansawdd i’r dyfodol. Yng Nghymru, dwysa’r amgylchedd ddaearyddol ac economaidd-gymdeithasol yr heriau. Cytuna Llywodraeth Cymru (2023), gan amlinellu heriau strwythurol megis arwahanrwydd daearyddol, diffyg mynediad i hyfforddiant lleol, a phrinder ymarferwyr Cymraeg eu hiaith. Mae hyn yn peri risg i leoliadau cyfrwng Cymraeg, sydd yn dibynnol ar staff dwyieithog i ddarparu addysg ieithyddol addas ac yn ddiwylliannol bwrpasol (Wales Public Services 2025, 2022).
Amlyga ymchwil diweddar gan Lywodraeth Cymru (2023) yr angen i ehangu’r gweithlu yng Nghymru drwy gynyddu mynediad i wersi Cymraeg ac annog mwy o bobl i ddilyn gyrfaoedd mewn addysg cyfrwng Cymraeg. Mae newid polisi diweddar gan Gyngor Sir Gaerfyrddin yn cyflwyno pwysau o’r newydd ar y gweithlu, gan ymestyn y cyfnod a dreulia plant mewn gofal/sefydliadau blynyddoedd cynnar. Er noda Llywodraeth Cymru (2022) y bydd hyn yn cyfrannu’n gadarnhaol at ddatblygiad plant, mae’n debygol y bydd cynnydd yn y galw yn peri heriau gweithredol sylweddol i leoliadau sydd eisoes dan straen.
Yn ogystal, gosoda Fframwaith Cwricwlwm i Gymru (2022) bwyslais cryf ar ddatblygu hunaniaeth ddiwylliannol ac ieithyddol drwy’r Gymraeg o’r blynyddoedd cynnar ymlaen. Amlyga hyn alw cynyddol am ymarferwyr cymwys sydd yn gallu cyflwyno profiadau dysgu drwy’r Gymraeg, gan atgyfnerthu’r angen am weithlu cryf, cymwys a sefydlog mewn lleoliadau cyfrwng Cymraeg.
Mae ymchwil mewn cyd-destunau tebyg, megis addysg cyfrwng Gaeleg mewn ardaloedd gwledig yn yr Alban a darpariaeth ddwyieithog ar gyfer cymunedau lleiafrifol yn yr Unol Daleithiau, yn amlygu’r heriau o ran cynnal gweithlu sefydlog a chymwys mewn lleoliadau anghysbell (Shanks et al., 2020; Smith a Clegg, 2019). Amlygant ffactorau fel mynediad cyfyngedig at ddatblygiad proffesiynol, trosiant staff uchel, a’r pwysau ychwanegol o ddarparu drwy gyfrwng iaith leiafrifol. Mae’r canfyddiadau hyn yn berthnasol iawn i gyd-destun Sir Gaerfyrddin, lle mae lleoliadau blynyddoedd cynnar cyfrwng Cymraeg yn wynebu heriau tebyg. Atgyfnertha hyn yr angen am ymchwil fanwl i archwilio effaith polisïau llywodraethol ar gadw a recriwtio staff mewn lleoliadau cyfrwng Cymraeg gwledig.
Er bod ymchwil yn nodi heriau recriwtio a chadw staff dwyieithog, mae ymchwil ar effaith newid polisi ar y gweithlu mewn lleoliadau cyfrwng Cymraeg mewn ardaloedd gwledig yn ystyried goblygiadau unigryw i’r gweithlu mewn cyd-destunau fel Sir Gaerfyrddin yn gyfyngedig. Mewn cyd-destun lle mae’r galw am addysg Gymraeg yn tyfu, ond lle mae recriwtio staff dwyieithog eisoes yn heriol (Wales Public Services 2025) mae’n amlwg bod bwlch yn y llenyddiaeth.
Yn ogystal, mae ymchwil gan Brifysgol Aberystwyth (2022) ar fudo gweithwyr yn y sector addysg mewn ardaloedd gwledig yn tynnu sylw at brinder staff  â’r gallu i gynnig gwasanaethau dwyieithog. Pwysleisiant y ffaith fod llawer o weithwyr o ardaloedd gwledig yn ystyried symud i ardaloedd trefol i geisio gwell amodau gwaith. Mae’r astudiaeth hon yn amserol ac yn berthnasol iawn, gan y gall ei chanfyddiadau gyfrannu at sicrhau bod y gweithlu’n gallu cefnogi nodau ehangach Cwricwlwm i Gymru, yn ogystal ag ateb y galw ychwanegol o ganlyniad i newid polisi oedran dechrau’r ysgol yn Sir Gâr.
Er canolbwyntia nifer o astudiaethau ar effaith newidiadau polisi ar ddatblygiad plant, mae’n amlwg o’r llenyddiaeth mai ychydig iawn sydd yn edrych ar sut mae’r newid hyn yn effeithio ar staff a gweithrediadau’r lleoliadau. Ceir diffyg ymchwil ym benodol o ran goblygiadau i weithlu lleoliadau cyfrwng Cymraeg mewn ardaloedd gwledig, sydd yn wynebu heriau unigryw yn sgil y newid polisi. Yn unol â’r amcanion ymchwil, ceisia’r astudiaeth hon ddeall nid yn unig yr heriau wrth recriwtio staff, ond hefyd y ffactorau ynghlwm wrth gadw staff tymor hir, mewn lleoliadau sydd dan bwysau oherwydd polisïau addysgol newydd.
O ganlyniad, ystyrir arwyddocâd cyfredol yr astudiaeth yng nghyd-destun yr heriau o ran cadw staff yn arbennig o heriol mewn lleoliadau gwledig cyfrwng Cymraeg, lle gall trosiant staff effeithio ar barhad gofal a chynaladwyedd ieithyddol. Yn y cyd-destun hwn, mae’r ymchwil yn cynnig mewnwelediad amserol i effaith y newid polisi ar allu’r lleoliadau i gynnal gweithlu sefydlog. O ran effaith ymarferol, gall y canfyddiadau gyfrannu at gynllunio’r gweithlu yn lleol ac yn genedlaethol, gan gefnogi dulliau cadw a recriwtio i sicrhau bod y sector yn gallu parhau i ddarparu addysg Gymraeg cynaliadwy o ansawdd uchel.
Wrth gydnabod bwlch yn y llenyddiaeth, ategir ymchwil ansoddol dargedu heriau cadw a recriwtio staff mewn lleoliadau cyfrwng Cymraeg, gyda phwyslais ar y newid polisi diweddar o ran oedran dechrau ysgol yn Sir Gaerfyrddin. Darperir mewnwelediadau pwysig ar gyfer llunwyr polisi, arweinwyr addysg ac ymarferwyr, gan gyfrannu at ddatblygu ymyriadau effeithiol i gryfhau prosesau recriwtio a chadw staff mewn lleoliadau sydd yn gweithredu trwy gyfrwng y Gymraeg, yn enwedig mewn ardaloedd gwledig.







Methodoleg a Dulliau 
Mae'r adran hon yn amlinellu lleoliad athronyddol, fframwaith methodolegol, dulliau ymchwil, ac ystyriaethau moesegol yr astudiaeth, o ran effaith polisi oedran dechrau ysgol ar recriwtio a chadw staff mewn lleoliadau blynyddoedd cynnar cyfrwng Cymraeg yng nghefn gwlad Sir Gaerfyrddin. Mae'n archwilio'n feirniadol gryfderau a chyfyngiadau'r dulliau a ddewiswyd ac yn myfyrio ar y sefyllfa.
Ontoleg, Epistemoleg a Phersbectif Damcaniaethol
Mae'r astudiaeth yn mabwysiadu safbwynt ontolegol adeiladol, sydd yn tybio bod realiti yn cael ei adeiladu a'i siapio yn gymdeithasol gan brofiadau dynol. Mae hyn yn cyd-fynd ag epistemoleg goddrychol, sydd yn gwerthfawrogi llais y cyfranogwr a rôl dehongli wrth lunio ystyr (Guba a Lincoln, 1994). Mae'r persbectif damcaniaethol yn ddehongliadol, gan ganolbwyntio ar ddeall profiadau byw cyfranogwyr ac effaith newidiad polisi mewn cyd-destunau diwylliannol a daearyddol penodol. Mae'r safiad hwn yn cyferbynnu â paradeimau meintiol sydd yn ceisio gwirioneddau gwrthrychol, cyffredinol trwy fesur a chydberthynas ystadegol. Mewn cyferbyniad, gwêl y dull dehongli gwirionedd fel lluosog a chyd-destun — yn arbennig o berthnasol mewn ymchwil sydd yn ymwneud â hunaniaeth ddiwylliannol ac ieithyddol, megis lleoliadau blynyddoedd cynnar cyfrwng Cymraeg.
Fodd bynnag, yn gyffredinol medda’r ymchwil ddull pragmatig gan ganiatáu i elfennau ansoddol a meintiol gydfodoli mewn dyluniad dulliau cymysg cydgyfeiriol. Trwy driongliad caniateir dadansoddiad cyfoethocach, gan ddal tueddiadau rhifiadol a mewnwelediadau personol, cyd-destunol (Tashakkori a Teddlie, 2003).
Cyflea’r plwraliaeth fethodolegol hon gymhlethdod cyd-destun yr ymchwil: er y gall data meintiol nodi patrymau strwythurol mewn recriwtio a chadw, naratifau ansoddol yn unig all ddatgelu effaith nuanced iaith, diwylliant a gweledigaeth (o bosib: effaith ieithyddol, diwylliannol a rhannu gweledigaeth). Yn eu hymchwil, defnyddia Creswell a Poth (2023) fethodoleg astudiaeth achos, gan ganolbwyntio'n benodol ar brofiadau unigolion. Mae hyn yn cyd-fynd yn dda â'r persbectif damcaniaethol dehongli, gyda'r nod o ddeall profiadau cyfranogwyr mewn cyd-destunau penodol, yn y byd go iawn. Bydd yr astudiaeth yn mabwysiadu dull astudiaeth achos i ymchwilio i brofiadau lleoliadau blynyddoedd cynnar cyfrwng Cymraeg, gan bwysleisio cyd-destun lleol a phrofiadau unigol (Creswell a Poth, 2023).
Methodoleg
Defnyddir dyluniad dulliau cymysg cydgyfeiriol i gasglu data meintiol (holiadur) ac ansoddol (cyfweliad) ar yr un pryd. I casglu data creadigol a chyfranogol gan cyfranogwyr, defnyddir dull gweledol o darluniau llinell amser i archwilio effeithiau canfyddol presennol y polisi ac i’r dyfodol gan eu bod yn helpu cyfranogwyr i ddangos eu profiadau mewn ffordd weledol, yn enwedig pan fydd y rhain yn anodd eu hegluro mewn geiriau. 
Hyrwydda hyn driongliad, gan gynyddu dilysrwydd a dyfnder (Creswell a Plano Clark, 2011). Mae'r penderfyniad i integreiddio'r tair ddull wedi'i seilio ar ddealltwriaeth feirniadol o addasrwydd methodolegol: darpara offer meintiol ehangder, tra adlewyrcha ddulliau ansoddol realiti bywyd yn well - yn enwedig mewn cyd-destunau ieithyddol lleiafrifol lle mae llais a phrofiad yn ganolog i’r data.
Yn unol â thrafodaeth Denzin a Lincoln (2013) ar ymchwil dulliau cymysg, mae cyfuno dulliau ansoddol a meintiol yn cyfoethogi ddealltwriaeth o'r pwnc ymchwil gan gynyddu dibynadwyedd data trwy groes-wirio canfyddiadau trwy driongliad.
Dulliau Ymchwil ar gyfer Casglu Data
Dull Meintiol: Holiadur
Dosberthir holiadur ar-lein strwythuredig yn cael ei ddosbarthu i reolwyr ac arweinwyr lleoliadau blynyddoedd cynnar cyfrwng Cymraeg yn Sir Gaerfyrddin. Bydd yn cynnwys:
• Eitemau ar raddfa Likert sy'n mesur difrifoldeb materion recriwtio a chadw.
• Blychau ateb byr ar gyfer mewnwelediadau ansoddol dewisol. 
Mae'r dull hwn yn helpu i gadw'r cwestiynau yn gyson ac yn ei gwneud hi'n haws cymharu ymatebion ar draws gwahanol leoliadau, tra hefyd yn gyflym ac yn hawdd i gyfranogwyr eu cwblhau. Fe’i ddanfonir at tua 50 o leoliadau blynyddoedd cynnar cyfrwng Cymraeg yn Sir Gaerfyrddin, gyda'r nod o gasglu tua 30–40 o ymatebion dilys. Defnyddir cyfuniad o samplu cyfleustra a pheli eira yn i wneud y mwyaf o gyrhaeddiad. Mae samplu cyfleustra yn caniatáu mynediad cyflym i gysylltiadau hysbys trwy rwydweithiau proffesiynol, tra bod samplu peli eira yn galluogi mynediad at gyfranogwyr llai gweladwy neu anoddach eu cyrraedd trwy atgyfeiriadau. Mae hyn yn arbennig o werthfawr mewn cyd-destunau gwledig ac ieithyddol benodol, lle mae cymunedau proffesiynol yn aml yn agos ac efallai na fydd cronfeydd data ffurfiol yn dal y boblogaeth lawn. Trwy ysgogi'r ddulliau gweithredu, cynyddir tebygolrwydd o gasglu sampl amrywiol a chynrychioladol ar draws gwahanol leoliadau gwledig.
Dewiswyd holiadur strwythuredig ar-lein er mwyn gallu casglu data meintiol ar raddfa ehangach, gan ganiatáu dadansoddi patrymau ar draws nifer o leoliadau. Mae'n ddull effeithlon o ran adnoddau ac amser, sy'n bwysig mewn ymchwil gyda fframwaith amser cyfyngedig. Gan mai materion polisi a gweithlu sy’n cael eu hastudio, mae gallu cymharu barn ar draws lleoliadau'n werthfawr i ddarganfod tueddiadau cyffredinol. Serch hynny, mae beirniaid fel Bryman (2016) yn nodi bod holiaduron yn gallu bod yn gyfyngedig o ran dyfnder ac yn agored i ddehongliad. Er mwyn mynd i'r afael â hyn, ychwanegwyd blychau ateb agored i annog cyfraniadau ansoddol. Hefyd, trwy gyfuno â chyfweliadau a dulliau gweledol, ceir triongliad sy’n lleihau’r perygl o ddibynnu’n ormodol ar un math o ddata.
Dull Ansoddol: Cyfweliadau Lled-Strwythuredig
Bydd cyfweliadau'n cael eu cynnal gyda 3–5 o reolwyr wedi'u samplu'n bwrpasol o wahanol leoliadau gwledig, a ddewiswyd am eu perthnasedd i'r newid polisi. Mae'r pynciau'n cynnwys:
• Trosiant staff
• Heriau wrth recriwtio staff dwyieithog
• Effeithiau disgwyliedig oedi oedran dechrau'r ysgol
Fel yr awgrymir gan Creswell a Poth (2023), defnyddir strategaeth samplu yn bwrpasol i ddewis cyfranogwyr sydd â phrofiad penodol a pherthnasol â'r cwestiwn ymchwil. Bydd cyfweliadau yn caniatáu hyblygrwydd a ffocws ar archwilio a yrrir gan gyfranogwyr. Darpara’r dull hwn fewnwelediadau dyfnach i brofiadau go iawn, yn hytrach na chanolbwyntio'n unig ar batrymau ystadegol.
Dewiswyd cyfweliadau lled-strwythuredig gan eu bod yn cynnig cydbwysedd rhwng arweiniad a hyblygrwydd, gan alluogi’r ymchwilydd i archwilio profiadau unigol mewn modd agored ond o fewn fframwaith sy’n berthnasol i’r cwestiwn ymchwil. Mae hyn yn arbennig o bwysig mewn cyd-destunau lle mae lleisiau ymarferwyr yn ganolog i ddeall effaith polisïau. Er bod cyfweliadau’n gallu bod yn ddwys ac yn cymryd amser i’w dadansoddi (King a Horrocks, 2010), maent yn galluogi mewnwelediad dwfn i faterion sensitif megis heriau recriwtio mewn lleoliadau Cymraeg gwledig. Mae'r dull hwn hefyd yn cefnogi datblygiad perthynas ymchwilydd-cyfranogwr, sy'n gallu meithrin awyrgylch o ymddiriedaeth ac annog rhannu agored — elfen allweddol mewn ymchwil lle mae cyd-destun diwylliannol a phersonol yn allweddol i'r data.
Casglu Data Creadigol a Chyfranogol
I gefnogi llais cyfranogwyr, defnyddir dulliau gweledol creadigol a’u hintegreiddio megis:
• Darluniau llinell amser i archwilio effeithiau canfyddol presennol y polisi ac i’r dyfodol. 
Mae offer cyfranogol yn addas iawn i rymuso ymarferwyr a gallent leihau natur echdynnol ymchwil draddodiadol (Clark, 2010). Maent hefyd yn hyrwyddo dilysrwydd a dyfnder, yn enwedig ymhlith cyfranogwyr sydd yn llai cyfforddus gyda dulliau llafar yn unig. Er bod ganddynt botensial i greu data cyfoethog, nid yw dulliau gweledol cyfranogol heb feirniadaeth. Nod Prosser a Loxley (2008) y gall y dulliau hyn fod yn anodd eu dehongli’n gyson, a bod risg o eithrio cyfranogwyr nad ydynt yn gyfarwydd neu'n gyfforddus ag mynegiant gweledol. Serch hynny, mewn cyd-destunau lleoliadau gwledig cyfrwng Cymraeg, gall y dulliau hyn leihau pwysau ieithyddol ac alluogi mynegi profiadau’n weledol. Trwy fframio'r gweithgaredd yn sensitif a darparu arweiniad clir, mae modd lleihau unrhyw anghysur a sicrhau cynwysoldeb. Fel y nodir gan Clark (2010), pan gânt eu defnyddio'n ymwybodol, gall y dulliau hyn wella llais ac awthentigrwydd y cyfranogwyr — sy’n nodau canolog mewn ymchwil blynyddoedd cynnar Cymraeg.
Strategaeth Samplu
Defnyddir samplu pwrpasol gyda’r cyfweliadau i ddewis rheolwyr a/neu arweinwyr mewn lleoliadau cyfrwng Cymraeg sydd fwyaf tebygol o gael eu heffeithio gan yr heriau polisi a staffio, yn enwedig mewn ardaloedd gwledig neu anghysbell. Bydd cyfranogwyr yn cael eu dewis yn seiliedig ar rôl, lleoliad, a lefel profiad.
Dosberthir yr holiadur yn cael i leoliadau blynyddoedd cynnar cyfrwng Cymraeg yn Sir Gaerfyrddin gan ddefnyddio samplu cyfleustra a pheli eira. Gyda chyfraddau tebygol o isel o ran ymatebion i’r holiadur mewn sectorau bach, gwledig, mae dosbarthiad eang yn hanfodol. Y targed yw 30–40 o ymatebion dilys, sydd yn ddigonol ar gyfer cymharu thematig sylfaenol.
Cryfderau a Chyfyngiadau
Mae'r defnydd o dulliau cymysg yn gryfder mawr yr astudiaeth hon, gan ei fod yn caniatáu triongliad data o ffynonellau ansoddol a meintiol. Mae hyn yn gwella dilysrwydd y canfyddiadau trwy alluogi croes-ddilysu a chynnig dealltwriaeth fwy cynhwysfawr o sut mae newidiadau polisi yn cael eu profi mewn lleoliadau amrywiol. 
Mae data meintiol yn helpu i nodi patrymau a thueddiadau ar draws y sector, tra bod mewnwelediadau ansoddol yn darparu dyfnder, cyd-destun a naws ddiwylliannol—yn arbennig o bwysig mewn amgylcheddau dwyieithog, gwledig lle mae lleisiau a phrofiadau lleol yn ganolog. Fodd bynnag, fel Denzin and Lincoln (2012) noda, mae rhai cyfyngiadau posibl wrth ddefnyddio dulliau cymysg. Mae'r rhain yn cynnwys y risg o ragfarn ymateb (megis pan fydd gan gyfranogwyr sy'n cytuno i gyfweliadau farn gryfach) a'r potensial ar gyfer cyfyngiadau samplu, megis y nifer gymharol fach o leoliadau sy'n gysylltiedig â'r astudiaeth, a allai effeithio ar y gallu i gyffredinoli canfyddiadau y tu hwnt i'r cyd-destun a astudiwyd.
Gan mai astudiaeth ar raddfa fach yw hon sy'n canolbwyntio ar wledig Sir Gaerfyrddin, nid yw'r canfyddiadau wedi'u bwriadu i fod yn gynrychioliadol o'r holl leoliadau blynyddoedd cynnar cyfrwng Cymraeg ledled Cymru. Yn hytrach, maent yn darparu mewnwelediadau manwl i un cyd-destun lleol penodol, a all gynnig gwersi trosglwyddadwy yn hytrach na chasgliadau cyffredinol
Dadansoddi Data
Bydd y data'n cael ei ddadansoddi mewn tri phrif ffordd. Yn gyntaf, bydd ymatebion yr holiadur yn cael eu hadolygu i ddod o hyd i batrymau a thueddiadau cyffredin, fel pa mor ddifrifol y mae pobl yn ystyried problemau recriwtio. Caiff y rhain eu cyflwyno mewn siartiau neu dablau i ddangos beth sy’n digwydd ar draws gwahanol leoliadau.
Yn ail, bydd y cyfweliadau’n cael eu dadansoddi gan ddefnyddio dadansoddi thematig, yn seiliedig ar ddull Braun a Clarke (2006). Mae hyn yn golygu darllen y cyfweliadau’n ofalus i ddod o hyd i themâu allweddol, megis profiadau neu farn a rennir. Bydd y themâu hyn yn helpu i egluro sut mae pobl yn profi’r newid polisi yn eu geiriau eu hunain.
Yn drydydd, bydd y llinellau amser gweledol a grëwyd gan gyfranogwyr yn cael eu hystyried i ddeall sut maen nhw’n gweld newidiadau dros amser. Bydd hyn yn dangos teimladau neu brofiadau nad ydynt bob amser yn dod i’r amlwg drwy eiriau yn unig.
Trwy gymharu’r tri math o ddata, bydd yr ymchwil yn adeiladu darlun llawnach ac yn gwirio a yw’r canfyddiadau’n ategu ei gilydd (triongliad). Mae hyn yn gwneud y canlyniadau’n gryfach ac yn fwy dibynadwy.

Ystyriaethau Moesegol
Bydd yr ymchwil hon yn cadw at Ganllawiau Moesegol Cymdeithas Ymchwil Addysgol Prydain (BERA) (2024) a'r protocolau moesegol a nodir gan y brifysgol. Mae'r astudiaeth wedi'i chynllunio i gynnal y safonau uchaf o uniondeb, amddiffyn cyfranogwyr, a sensitifrwydd diwylliannol trwy gydol pob cam o gasglu a dadansoddi data. Mae egwyddorion moesegol allweddol sy'n llywio'r ymchwil yn cynnwys:
• Caniatâd gwybodus: Bydd pob cyfranogwr yn derbyn gwybodaeth fanwl am bwrpas yr astudiaeth, eu rôl ynddi, a'u hawliau fel cyfranogwyr, gan gynnwys yr opsiwn i ofyn cwestiynau cyn cydsynio.
• Hawl i dynnu'n ôl: Gall cyfranogwyr dynnu'n ôl o'r astudiaeth ar unrhyw adeg heb ganlyniad nac angen esboniad.
• Cyfrinachedd ac anhysbysrwydd: Bydd yr holl ddata yn cael ei ffugenwi,  a bydd manylion adnabod fel enwau, lleoliadau neu leoliadau yn cael eu tynnu o unrhyw ddeunydd a gyhoeddir.
• Cydymffurfio â'r GDPR: Bydd data'n cael ei storio'n ddiogel a'i brosesu yn unol â Rheoliad Diogelu Data Cyffredinol y DU (2018).
• Sensitifrwydd diwylliannol ac ieithyddol: Bydd cyfweliadau ac arolygon ar gael yn Gymraeg neu Saesneg, yn dibynnu ar ddewis cyfranogwyr. Bydd gofal yn cael ei gymryd i sicrhau parch diwylliannol a chydnabyddiaeth o hunaniaeth ieithyddol yr holl gyfranogwyr.
Mae ystyriaethau moesegol hefyd yn adlewyrchu anghydbwysedd pŵer posibl rhwng ymchwilydd a chyfranogwr, yn enwedig mewn ymchwil addysgol. Fel y mae Miller (2012) yn trafod, gall y ddeinameg hon ddylanwadu ar sut mae cyfranogwyr yn teimlo am rannu eu profiadau. Yng nghyd-destun yr astudiaeth hon, dylid rhoi sicrwydd i gyfranogwyr na fydd eu cyfranogiad yn effeithio ar eu perthynas broffesiynol â'r ymchwilydd, fel yr argymhellir gan Alderson a Morrow (2020).
Adweithgaredd a Lleoliad Ymchwilydd
Rwy'r ymchwilydd ar hyn o bryd yn gweithio fel Swyddog Sicrhau Ansawdd Mewnol (IQA) ac a chaf fy nghyflogi fel asesydd a thiwtor mewn lleoliadau addysg blynyddoedd cynnar ledled Sir Gaerfyrddin. Darpara hyn gwybodaeth gyd-destunol gwerthfawr, ymddiriedaeth sefydledig, a mynediad haws at gyfranogwyr. Fodd bynnag, mae hefyd yn cyflwyno heriau posib yn gysylltiedig â dynameg pŵer, rhagfarn dehongli, a gwrthdaro rôl, yn enwedig lle gallai cyswllt proffesiynol fodoli eisoes trwy brosesau sicrhau ansawdd neu hyfforddiant rhwng cyfranogwyr â minnau, yr ymchwilydd Er mwyn lleihau'r risgiau hyn a chynnal uniondeb moesegol, gweithredir y strategaethau canlynol:
• Hysbysir cyfranogwyr yn glir bod eu cyfranogiad yn wirfoddol ac yn annibynnol.
• Caiff gwirio aelodau ei ddefnyddio lle bo'n briodol, i ddilysu ymatebion cyfranogwyr a sicrhau bod canfyddiadau yn adlewyrchu eu safbwyntiau yn llawn ac yn gywir.
Wrth fyfyrio'n feirniadol ar sefyllfa dyfnhawyd ymwybyddiaeth o sut y gall rhagfarn, rhagdybiaethau a hunaniaeth broffesiynol siapio'r lens ymchwil. Mae'r ymwybyddiaeth hon yn atgyfnerthu pwysigrwydd agored, tryloywder moesegol, a sensitifrwydd diwylliannol, yn enwedig wrth weithio gyda chyfranogwyr a allai fod yn agored i niwed yn broffesiynol neu wedi'u lleoli mewn cymunedau lleiafrifol diwylliannol ac ieithyddol.
Mae'r dull adlewyrchol ac ymwybodol moesegol hwn yn ganolog i sicrhau dibynadwyedd, dilysrwydd a hygrededd y broses ymchwil a'r canlyniadau. Mae'r dyluniad ymchwil hwn yn cydbwyso dyfnder ymchwiliad ansoddol gyda chyffredinoladwyedd data arolwg. Cymer ymagwedd sydd yn canolbwyntio ar gyfranogwyr, moesegol drylwyr, a myfyriol yn feirniadol sydd yn briodol iawn ar gyfer cymhlethdodau ymchwil addysgol yn ymwneud â darpariaeth cyfrwng Cymraeg. Trwy ymgorffori myfyrdod, dulliau creadigol, a safiad moesegol cryf, mae'r ymchwil yn berthnasol i brofiad byw ymarferwyr - gan helpu i sicrhau bod canfyddiadau'n ddilys, yn gynrychioladol ac yn weithredadwy ar gyfer polisi ac ymarfer.














Effaith yr ymchwil
Disgwylir i ganfyddiadau'r ymchwil hon gynnig mewnwelediadau gwerthfawr i'r heriau penodol o recriwtio a chadw staff mewn lleoliadau blynyddoedd cynnar cyfrwng Cymraeg mewn ardaloedd gwledig. Bydd gan y canlyniadau oblygiadau damcaniaethol ac ymarferol. O safbwynt damcaniaethol, cyfranna’r astudiaeth at y corff cynyddol o wybodaeth ar effaith newidiad mewn polisi yn y sector blynyddoedd cynnar, yn enwedig mewn lleoliadau dwyieithog a gwledig.
Ar lefel ymarferol, darpara’r ymchwil argymhellion yn seiliedig ar dystiolaeth i wneuthurwyr polisi, awdurdodau lleol, ac arweinwyr blynyddoedd cynnar ar strategaethau i oresgyn heriau recriwtio a chadw, yn enwedig yng nghyd-destun newidiadau diweddar i'r oedran cychwyn ysgol. Bydd y canfyddiadau hefyd o gymorth wrth llywio mentrau datblygiad proffesiynol, strategaethau staffio, ac ymyriadau wedi'u targedu gyda'r nod o sicrhau gweithlu cynaliadwy a medrus mewn addysg blynyddoedd cynnar cyfrwng Cymraeg.
Yn y pen draw, nod yr astudiaeth yw meithrin gweithlu blynyddoedd cynnar mwy cadarn, diwylliannol ac ieithyddol amrywiol, a fydd yn cefnogi'r gwaith hirdymor o ddarparu addysg ddwyieithog o ansawdd uchel yng Nghymru. Rhagwelir y bydd y canfyddiadau yn cyfrannu at lunio polisïau ac arferion i’r dyfodol sydd yn cefnogi anghenion ymarferwyr a'r plant y maent yn eu gwasanaethu'n well.










Amserlenni ac Ystyriaethau Cyllideb
Amserlen
	
	Mai     2025
	Mehefin 2025
	Gorffennaf 2025
	Awst 2025
	Medi   2025
	Hydref 2025

	Cymeradwyo moeseg 
	7 awr
	
	
	
	
	

	Adolygiad llenyddiaeth
	
	20 awr
	
	
	
	

	Dylunio holiadur a chwestiynau cyfweliad
	
	5 awr
	5awr
	
	
	

	Holiadur peilot
	
	
	5 awr
	
	
	

	Anfon holiadur
	
	
	
	5awr
	
	

	Cynnal cyfweliadau
	
	
	
	10 awr
	
	

	Casglu data
	
	
	
	10 awr
	5 awr
	

	Dadansoddi data
	
	
	
	
	20 awr
	10 awr

	Ysgrifennu adroddiad
	
	
	
	
	5 awr
	20 awr










Ystyriaethau Cyllidol
	Cyfnod Ymchwil
	Prif Ymchwilydd

	Cymeradwyo moeseg 
	£0

	Adolygiad llythrennedd
	£0

	Dylunio holiadur (SurveyMonkey)
	£0

	Holiadur peilot
	£0

	Casglu data
	£0

	Dadansoddi data
	£0

	Adnoddau: Ffurflenni caniatâd, taflenni gwybodaeth i gyfranogwyr, awgrymiadau cyfweliad. Bydd y rhain yn cael eu gwneud ar-lein a'u rhannu trwy e-bost felly ni fydd cost
	£0

	Costau teithio ar gyfer cyfweliadau:
Cynhelir cyfweliadau ar-lein os yn bosibl. Bydd derbynebau am y gost yn cael eu cadw ar gyfer teithio pe’n berthnasol 
	£0

	£0.00







Atodiadau
Llythyr esboniad
Annwyl (Enw'r Cyfranogwr)
Esboniad o Gyfranogiad Astudiaeth
Ysgrifennaf i’ch hysbysu am astudiaeth rwy'n ei chynnal o'r enw ‘Heriau Recriwtio a Chadw Staff yn y Sector Blynyddoedd Cynnar: Archwilio Effaith Newidiad  mewn Polisi Oedran Dechrau Ysgol ar Leoliadau Blynyddoedd Cynnar Cyfrwng Cymraeg yn Sir Gaerfyrddin’. Pwrpas yr astudiaeth hon yw archwilio'r heriau sy'n gysylltiedig â recriwtio a chadw staff mewn lleoliadau blynyddoedd cynnar cyfrwng Cymraeg yn Sir Gaerfyrddin, gan ganolbwyntio'n benodol ar sut mae newidiadau polisi diweddar ynglŷn ag oedran dechrau ysgol yn effeithio ar leoliadau. Mae safbwyntiau rheolwyr gosod, fel chi, yn hanfodol i ddeall effaith y newidiadau hyn a nodi atebion posibl i wella cynaliadwyedd y gweithlu yn y rhanbarth.
Beth fydd yn ofynnol i chi?
Fel rhan o'r broses gyfweld, hoffwn i chi gymryd rhan mewn ymarfer creadigol byr cyn i ni gyfarfod. Cymerwch ychydig o amser i fyfyrio ar eich lleoliad fel y mae ar hyn o bryd, a dychmygwch sut y gallai edrych ar ôl i'r newidiad polisi gael eu gweithredu'n llawn. Gallwch greu cynrychiolaeth weledol o'r meddyliau hyn - boed trwy ddarlun, braslun, neu collage. Nid yw'r ymarfer hwn yn orfodol, ond bydd o gymorth wrth ddarparu persbectif unigryw o’ch meddyliau am y newidiadau a all ysgogi trafodaeth ddiddorol mewn cyfweliad.
Yn dilyn hyn, gofynnir i chi gymryd rhan mewn cyfweliad byr a/neu gwblhau holiadur (yn dibynnu ar eich dewis) am eich profiadau a'ch heriau wrth recriwtio a chadw staff. Bydd y cyfweliad yn cymryd tua 40 munud i'w gwblhau. Yn ystod y cyfnod hwn, byddwn yn trafod eich rôl wrth reoli staff, effeithiau'r newid polisi diweddar ar anghenion staffio, a'ch safbwyntiau ar yr heriau y mae eich lleoliad yn eu hwynebu o ran recriwtio a chadw staff.

Cyfranogiad Gwirfoddol:
Sylwch fod eich cyfranogiad yn yr astudiaeth hon yn gwbl wirfoddol. Rydych chi'n rhydd i dynnu'n ôl ar unrhyw adeg heb unrhyw ganlyniadau negyddol, ac nid oes rhaid i chi ateb unrhyw gwestiynau anghyfforddus.
Cyfrinachedd:
Mae eich preifatrwydd yn allweddol bwysig. Caiff yr holl wybodaeth a gesglir yn ystod yr astudiaeth ei chadw'n gyfrinachol. Bydd unrhyw ddata personol yn cael ei gadw’n ddienw, ac ni fydd eich hunaniaeth yn cael ei ddatgelu mewn unrhyw adroddiadau neu gyhoeddiadau sy'n deillio o'r ymchwil hon. Os byddwch yn dewis cymryd rhan, dim ond at ddibenion yr astudiaeth hon y caiff y data a gesglir ei ddefnyddio. Bydd yr holl wybodaeth yn cael ei storio'n ddiogel, yn unol â rheoliadau diogelu data’r Brifysgol a chanllawiau BERA.
Bydd eich mewnwelediadau yn darparu gwybodaeth gwerthfawr a all helpu i lunio polisïau a strategaethau ar gyfer gwella recriwtio a chadw mewn lleoliadau blynyddoedd cynnar cyfrwng Cymraeg yn Sir Gaerfyrddin. Gallai'r canfyddiadau hefyd gyfrannu at ymdrechion ehangach i wella'r sector blynyddoedd cynnar yng Nghymru.
Ym mis Awst 2025, byddaf yn rhannu holiaduron gyda lleoliadau, a byddwn yn gofyn yn garedig iddynt gael eu dychwelyd erbyn Medi 1af ar gyfer dadansoddi’r data. Pe byddech yn hapus i gymryd rhan mewn cyfweliad, ymatebwch erbyn diwedd mis Gorffennaf fel y gallwn drefnu'r cyfweliadau ar gyfer mis Awst. I'r rhai sy'n cymryd rhan yn y cyfweliad, byddaf hefyd yn gofynnir i chi baratoi cynrychiolaeth weledol sef delwedd o gyflwr presennol recriwtio a chadw staff yn eich lleoliad, yn ogystal â sut rydych chi'n rhagweld y gallai fod i’r dyfodol ar ôl y newid polisi. Bydd mwy o fanylion am y dull hwn yn cael ei ddarparu pan fyddwn yn trefnu'r cyfweliad.
Diolch am ystyried cymryd rhan yn yr ymchwil bwysig hon. Bydd eich mewnbwn yn amhrisiadwy i'n helpu i ddeall yr heriau sy'n wynebu lleoliadau blynyddoedd cynnar cyfrwng Cymraeg a sut y gellir mynd i'r afael â nhw i sicrhau gweithlu cynaliadwy. 
Os oes gennych unrhyw gwestiynau neu bryderon am yr astudiaeth, neu os hoffech eglurhad pellach cyn bwrw ymlaen, mae croeso i chi gysylltu â mi.

Edrychaf ymlaen at eich cyfranogiad.
Yn gywir
Vikki Thomas
Myfyriwr/Ymchwilydd yn UWTSD
2406957@student.uwtsd.ac.uk



















Holiadur 
Caiff holiadur ei lunio ar 'Monkeysurvey' a'i dreialu cyn ei rannu 
1.  Beth yw eich rôl yn y lleoliad Blynyddoedd Cynnar a pha mor hir ydych chi wedi bod yn y rôl hon? Pa fath o leoliad gwaith ydyw?

2. [bookmark: cysill]Pa mor anodd yw hi recriwtio staff yn eich lleoliad?
Anodd iawn
Anodd                  
Niwtral                  
Hawdd                            
Hawdd iawn
3. Beth yw'r heriau mwyaf wrth recriwtio staff?
Diffyg ymgeiswyr cymwys
Sgiliau iaith
Cyflog/budd-daliadau 
Lleoliad
Arall – nodwch os gwelwch yn dda
[image: ]
4. Pa mor hawdd yw cadw staff yn eich lleoliad?
Anodd iawn
Anodd
Niwtral
Hawdd
Hawdd iawn
5. Pa ffactorau sy'n cyfrannu at staff yn gadael eich lleoliad?
Cyflog
Llwyth gwaith
Diffyg dilyniant
Arall – nodwch os gwelwch yn dda
[image: ]
6. Sut ydych chi'n meddwl y bydd y newidiadau diweddar i'r oedran cychwyn ysgol yn effeithio ar recriwtio?
Yn negyddol iawn
Negyddol
Dim effaith
Cadarnhaol
Cadarnhaol iawn
7. Sut ydych chi'n meddwl y bydd y newidiadau polisi hyn yn effeithio ar gadw staff?
Yn negyddol iawn
Negyddol
Dim effaith
Cadarnhaol
Cadarnhaol iawn


8. Pa mor bwysig yw hyfedredd y Gymraeg i'ch staff?
Pwysig iawn
Pwysig
Niwtral
Dibwys
Dibwys iawn
9. Ydych chi wedi wynebu heriau wrth recriwtio staff sy'n siarad Cymraeg?
Ydyn
Nac ydyn
Os ydych, disgrifiwch os gwelwch yn dda
[image: A white background with black border

AI-generated content may be incorrect.]
10. Beth fyddai'n gwella recriwtio a chadw staff mewn lleoliadau cyfrwng Cymraeg?
Gwell cyflog
Mwy o gyfleoedd hyfforddi
Cymorth iaith
Newidiadau polisi
Arall – nodwch os gwelwch yn dda
[image: A white background with black border

Cyfweliad
Bydd cwestiynau cyfweliad yn cael eu treialu cyn cael eu defnyddio i gasglu data
1. Allwch chi ddisgrifio'ch rôl yn y lleoliad a'ch profiad yn y Sector Blynyddoedd Cynnar? Pa fath o leoliad ydych chi'n gweithio ynddi ar hyn o bryd ac am ba hyd. 
2. Os yw'r ymgeisydd wedi paratoi cynrychiolaeth weledol: sut rydych chi'n meddwl bod recriwtio a chadw yn edrych ar hyn o bryd ac efallai y bydd yn edrych ar ôl y newidiad polisi diweddar. Allwch chi ddisgrifio'ch llun ac esbonio pam y gwnaethoch chi ddewis y delweddau yma?
3. Yn eich profiad chi, beth ydych chi'n meddwl yw'r prif heriau wrth recriwtio a chadw staff mewn lleoliadau Blynyddoedd Cynnar cyfrwng Cymraeg?
4. Sut mae’r newidiadau yn oedran cychwyn ysgol wedi dylanwadu, neu sut fyddant yn dylanwadu, ar recriwtio a chadw staff yn eich lleoliad?
5. Pa newidiadau, os o gwbl, fyddech chi'n eu hawgrymu i wella recriwtio a chadw staff mewn lleoliadau Blynyddoedd Cynnar cyfrwng Cymraeg?
6. Newidiadau a awgrymwyd: Cwestiwn sy'n annog cyfranogwyr i ddarparu atebion yn seiliedig ar eu profiad a'u mewnwelediadau, a all gyfrannu data gwerthfawr ar gyfer gwella recriwtio a chadw staff mewn lleoliadau cyfrwng Cymraeg.

